Theo Vorster is medestigter en uitvoerende hoof van Galileo Capital. Hy is ’n gereelde markkommentator op RSG se Geldsake-program, en 'n bekende gesig op kykNET en VIA waar hy dikwels as ontleder optree. Hy skryf rubrieke vir Netwerk24.com en is ook die aanbieder van Sake & Sauvignon. Theo, Anneke en hul dogter Mia woon in Johannesburg.
Neels Jackson het naam gemaak as ’n ingeligte en verantwoordelike verslaggewer oor godsdienssake. Hy het goeie betrekkinge met ’n groot aantal teoloë en met kerkleiers uit verskillende denominasies. Hy was vir byna 30 jaar kerkverslaggewer en ook redakteur van Kerkbode. Hy en sy vrou woon in Pretoria en hulle het twee volwasse dogters.
Sally Partridge het die MER-prys vir Jeuglektuur reeds vir vier van haar romans ontvang en het ook 'n SALA-toekenning vir haar roman, Mine, in 2019. In 2011 is sy aangewys as een van Mail & Guardian se 200 uitnemende jong Suid-Afrikaners. Sy is ook deur IBBY Internasionaal erken vir haar skryfwerk. Sally woon en werk in Kaapstad.
Marion Erskine is op Randfontein gebore. Hy is die skepper van die bekende Facebook-groep “Lekkerleesboekrak”, en is ook gewild as skrywer van radiodramas. Marion het in 2018 ’n ATKV-Woordveertjie vir sy jeugverhaal Vlerke vir almal gewen. Hy woon tans in Dubai.
Frans Cronje is ’n scenario-beplanner en die uitvoerende hoof van die Suid-Afrikaanse Instituut vir Rasseverhoudinge. Hy het sy scenarios oor Suid-Afrika se ekonomiese en politieke vooruitsigte al aan meer as ’n honderd maatskappye, regeringsdepartemente, buitelandse regerings en politieke partye voorgelê. Hy het ’n PhD in scenario-beplanning.